নিজস্ব প্রতিবেদন : মাঝেরহাট ব্রিজ বিপর্যয়ের জেরে যান চলাচলে যেমন বেশ কয়েকটি পরিবর্তন করা হয়েছে, তেমনই বাস রুটেরও বেশ কয়েকটি পরিবর্তন করা হয়েছে। সেতু ভেঙে পড়ায় বেহালা, মাঝেরহাট, নিউ আলিপুর-সহ দক্ষিণ কলকাতার বিস্তীর্ণ  কলকাতার সঙ্গে যোগাযোগ সচল রাখতে বাস রুটে পরিবর্তন করা হয়েছে। কোন রুটে কোন বাস চলছে জেনে নিন ... *  শিয়ালদহ- বজবজ শাখায় ট্রেন চলাচল শুরু হলেও মাঝেরহাট স্টেশনকে বাদ দিয়েই চলছে ট্রেন চলাচল। বজবজ থেকে ব্রেস ব্রিজ এবং নিউ আলিপুর থেকে শিয়ালদহ রুটে চলছে ট্রেন। মাঝেরহাট স্টেশন দিয়ে ট্রেন চলাচলা না হওয়ায় যাত্রী হয়রানি। এই যাত্রী হয়রানি রুখতে উদ্যোগী রাজ্য সরকার। যাত্রী সাধারণের সুবিধার্থে বেশ কয়েকটি ছোট-রুটে অতিরিক্ত বাসের ব্যবস্থা করেছে রাজ্যের পরিবহন দফতর।  # তারাতলা থেকে বজবজ
# তারাতলা থেকে টালিগঞ্জ মেট্রো
# টালিগঞ্জ মেট্রো থেকে বেহালা
# বেহালা চৌরাস্তা থেকে দোস্তিপুর
# বেহালা থেকে ডায়মন্ড হারবার
# নিউ আলিপুর স্টেশন থেকে বেহালা চৌরাস্তা
# এসপ্লানেড থেকে ডায়মন্ড হারবার যাওয়ার জন্য অতিরিক্ত বাসের ব্যবস্থা করেছে রাজ্যের পরিবহন দফতর ।